“Шарли Эбдо” шаукымы

	Мөгаен, күпләргә таныш хис­тер: тиктомалдан гына рәнҗетәләр, тырнак астыннан кер эзләп, нахакка гаеплиләр, ачу катыш аптыраш... Франциядә журналистлар каны коелганнан соң, Париж урамнарына миллионнан артык кеше чыгып, сүз иреге дәгъвалагач, җан кыюга җавап итеп, Пәйгамбәребезгә карикатуралар ясалган журнал саны берничә телдә һәм берничә миллион данә нәшер ителәчәк, дип белдерелде. Байтак кына мөселман­нары­быз­ның тынычлыгы югалды: һа­ман ислам диненә каныгалар!	 27 гыйнвар көнне “Ярдәм” мәчетендә уздырылган “Россия мөселманнары: җәмгыявиләшү, мә­гариф, гореф-гадәт” дигән гыйль­­­ми-гамәли җыелышта пен­сиядәге укытучы Мәдинә Әбдел­ганиева, Франциядә түгел, менә үзебездә динебездән, тәгаен алганда Газраил фәрештәдән көл­мәкчеләр. Әнә “Татармульт­фильм”­ берләшмәсе Туфан Миңнуллин­ның “Әлдермештән Әлмәндәр” пье­сасын мультфильм итеп тө­шермәкче, моңа юл куймаска кирәк, дип белдерде. “Мөслимә” иҗтимагый оешмасы рәисе Әл­мира Әдиатуллина исә: “Кемнән көләбез, җәмәгать?!” – дип редак­ция­безгә хат юллаган. “Газраил фәрештәдән көлүне кабат сәхнәгә менгермәкчеләр бит. Бу – кө­фер­лек! Күрә торып, фетнәгә чакыру! Балалар күңеленә дәһрилек орлыгы, оеткысы салу! Фәреш­тәләргә кизәнергә кем хокук бирде безгә?!” – дип яза ул анда. Бу җә­һәттә Татарстан мөфтиенең беренче урынбасары Рөстәм хәзрәт Батыровның фикерен сораштык. “Аптыраган инде. Мультфильм төшерергә җые­нучыларга күтә­релеп бәре­ләсе дә килми. Бу ният белән килешеп тә бетмим. Фә­рештәләргә тел тидер­мәскә иде, билгеле”, – дип җавап бирде ул безгә. 
	Рәшит МИНҺАҖ	
Ватаным Татарстан

	№ --- | 30.01.2015	


